[{"text_idx": "#000000", "text": "Jiang Zemin estis elstara gvidanto g\u0302uanta grandan prestig\u0302on agnoskitan de la tuta Komunista Partio de C\u0302inio (KPC\u0302), la tuta armeo kaj la c\u0302ina popolo de c\u0302iuj etnogrupoj."}, {"text_idx": "#000001", "text": "Li estis granda marksisto kaj granda proleta revoluciulo, s\u0302tatisto, milita strategiisto kaj diplomato. Li estis longe provita komunista batalanto kaj elstara gvidanto de la granda afero de socialismo kun c\u0302inaj trajtoj. Li estis la kerno de la tria generacio de la centra kolektiva gvidado de la partio kaj la c\u0302efa fondinto de la Teorio de Tri Reprezentadoj."}, {"text_idx": "#000002", "text": "La vivo de Jiang estis glora kaj batalanta. Dum sia revolucia kariero de pli ol 70 jaroj, li restis sens\u0302ancelig\u0302e firma pri komunismaj idealoj, absolute lojala al la partio kaj la popolo, kaj rezolute dedic\u0302ita al la afero de la partio kaj la popolo."}, {"text_idx": "#000003", "text": "Post la kvara plena sesio de la 13a Centra Komitato de la KPC\u0302, fronte al la komplekseco de la enlanda kaj internacia situacioj kaj la gravaj defioj alportitaj de la seriozaj tordoj kaj turnig\u0302oj spertitaj de monda socialismo, Jiang kondukis la centran kolektivan gvidantaron de la partio - firme fidante la tutan partion, la tutan armeon kaj la c\u0302inan popolon de c\u0302iuj etnogrupoj \u2013 en protekto de la granda afero de socialismo kun c\u0302inaj trajtoj kaj sukcesa antau\u0306enigo de la afero de socialismo kun c\u0302inaj trajtoj en la 21an jarcenton."}, {"text_idx": "#000004", "text": "Li faris neforvis\u0302eblajn atingojn kaj gajnis la plej sinceran amon de la tuta partio, la tuta armeo kaj la c\u0302ina popolo de c\u0302iuj etnogrupoj, kaj ankau\u0306 la vastan aklamon de la internacia komunumo."}]